Salåde ordinaire

thumb
Li salåde ordinaire, c' est ene sôre di verdeure avou des lådjès vetès foyes.

 Lactuca sativa

 Coûtivaedje 
On les pout semer dins des pots, et les rpiker cwand ele sont grandes assez (10 cintimetes), po k' ele ni soeyexhe nén magneyes des lumçons.

On les pout dedja magnî après 6 samwinnes.

Fåt côper l' salåde divant k' ele ni monte a smince, po fé èn amagnî k' on lome eto ene vete salåde.

Si on l' vout leyî monter a smince, i n' fåt prinde ki les grandès foyes d' ådfoû, et leyî l' cour.

 Biesses magneuses di salåde 
 Lumçons 
Les lumçons et les caracoles magnnut voltî les salådes. I fåt di tote foice les aschouwer di ces biesses la. 

On pout mete des botayes di plastike côpêyes dizo l' cô, et k' on a rsaetchî l' cou. On pout ossu mete come ene baricåde avou des taeyantès piretes (graevetes di låve). Les fenes schåfes d' oû u les mårs di cafè, ça n' va nén si bén.

Çou ki va co l' mî, c' est les prodûts towe-lumçon. I n' è fåt nén mete bråmint: kékes grins totåtoû des salådes (30 grins å mete cwåré, c' est ddja assez).

Gn a ossu des ronds viers formagnants des lumçons, k’ on vind tot vicants. Mins ça costêye tchir. Portant, po les cis k’ ont on grand corti, i seront cwite des lumçons po deus ans. Laurence Michiels, Sla kweken zonder slakken (ahiver des salådes sins lumçons), HLN 

 Rates 
Les rates magnèt les raecinêyes des salådes.

 Ôtes sôres di verdeures siervowes come salåde 
Li cabuzete, c' est ene varyisté d' salåde, mins avou on gros cour.

Li salåde des tchamps et l' doûcete polèt replaecî l' salåde, li prumire e moes d' måss, li deujhinme e moes d' nôvimbe et decimbe (el Walonreye).

Gn a eto les scarole u andives.

 Sourdant 

Categoreye:Verdeures